Foto: G‘isht terib, devor bo‘yagan Xiva tumani hokimi

Xorazm viloyati Xiva tumani hokimi Ozod Matyoqubov “Obod qishloq” dasturi doirasida amalga oshirilayotgan ishda qatnashib,  g‘isht terib, uy devorlarini bo‘yadi. Bu haqda tuman hokimligi matbuot xizmati xabar berdi.

Ma’lum qilinishicha, tuman hokimi 5-iyun kuni “Qoraqum” mahallasida “Obod qishloq” dasturi doirasida amalga oshirilayotgan ishlarni ko‘zdan kechirish uchun borgan.
Tekshiruv davomida quruvchi-ustalar bilan birga g‘isht terish, uylarning fasad qismlarini bo‘yash kabi vazifalarni bajargan.

Eslatib o‘tamiz, Ozod Matyoqubov 2017-yilning iyul oyidan buyon Xiva tumaniga hokimlik qilib kelmoqda.